


LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2000 M. GEGUŽĖS 31 D. ĮSAKYMO NR. 301 „DĖL PROFILAKTINIŲ SVEIKATOS TIKRINIMŲ SVEIKATOS PRIEŽIŪROS ĮSTAIGOSE“ PAKEITIMO

2023 m. balandžio 25 d. Nr. V-506
Vilnius


Įgyvendindamas 2019 m. gegužės 16 d. Europos Komisijos įgyvendinimo reglamento (ES) 2019/773 dėl Europos Sąjungos geležinkelių sistemos traukinių eismo organizavimo ir valdymo posistemio sąveikos techninės specifikacijos, kuriuo panaikinamas Sprendimas 2012/757/ES, su paskutiniais pakeitimais, padarytais 2022 m. liepos 12 d. Komisijos įgyvendinimo reglamentu (ES) 2020/778, priedo 4.7 skirsnio nuostatas,
p a k e i č i u Lietuvos Respublikos sveikatos apsaugos ministro 2000 m. gegužės 31 d. įsakymą Nr. 301 „Dėl profilaktinių sveikatos tikrinimų sveikatos priežiūros įstaigose“:
. Pakeičiu 1.4 papunktį ir jį išdėstau taip:
„. Stojančiųjų į profesinio mokymo mokyklas ir įdarbinamų nepilnamečių sveikatos tikrinimo tvarkos aprašą (4 priedas);“.
. Pakeičiu 1.12 papunktį ir jį išdėstau taip:
„. Traukinio mašinistų ir darbuotojų, atliekančių eismo saugai užtikrinti svarbias užduotis, sveikatos tikrinimo tvarkos aprašą (12 priedas);“.
. Pakeičiu nurodytu įsakymu patvirtintą Profilaktinių sveikatos tikrinimų rūšių ir apmokėjimo tvarką (1 priedas) ir 1.12.2 papunktį išdėstau taip:
„. traukinio mašinistų ir  darbuotojų, atliekančių eismo saugai užtikrinti svarbias užduotis (12 priedas);“.
. Pakeičiu nurodytu įsakymu patvirtintą Žemės ūkio stojančiųjų į profesinio mokymo mokyklas ir įdarbinamų nepilnamečių sveikatos tikrinimo tvarką (4 priedas):
. Pakeičiu pavadinimą ir jį išdėstau taip:
„STOJANČIŲJŲ Į PROFESINIO MOKYMO MOKYKLAS IR ĮDARBINAMŲ NEPILNAMEČIŲ SVEIKATOS TIKRINIMO TVARKOS APRAŠAS“.
. Pakeičiu I skyrių ir jį išdėstau taip:
„ SKYRIUS


. Sveikatos tikrinimo tikslas – vadovaujantis Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašu, patvirtintu Lietuvos Respublikos Vyriausybės 2017 m. birželio 28 d. nutarimu Nr. 518 „Dėl Asmenų iki aštuoniolikos metų įdarbinimo, darbo ir profesinio parengimo organizavimo tvarkos, vaikų įdarbinimo sąlygų aprašo patvirtinimo“ (toliau – Nutarimas Nr. 518), nustatyti, ar dėl sveikatos būklės tikrinamas asmuo profesinio mokymo metu galės atlikti praktines užduotis bei dirbti.
. Asmenys, stojantys mokytis į profesinio mokymo mokyklas, ir norintys įsidarbinti nepilnamečiai privalo tikrintis sveikatą.
. Stojančių mokytis į profesinio mokymo mokyklas ir norinčių įsidarbinti nepilnamečių sveikatos tikrinimas (toliau – sveikatos tikrinimas) atliekamas asmens sveikatos priežiūros įstaigoje (toliau – ASPĮ), turinčioje licenciją teikti sveikatos priežiūros paslaugas.
. Sveikatos tikrinimą atlieka šeimos medicinos paslaugas teikiantis gydytojas.
. Sveikatą tikrinantis gydytojas turi būti susipažinęs su Nutarimu Nr. 518.
. Esant indikacijų, šeimos medicinos paslaugas teikiantis gydytojas siunčia tikrinamą asmenį kitų profesinių kvalifikacijų specialistų konsultacijos, skiria reikalingus tyrimus.
. Sveikatos tikrinimo duomenys įrašomi paciento elektroniniame dokumente E025 „Ambulatorinio apsilankymo aprašymas“, nurodytame Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo, patvirtinto Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“, priede, o išvada apie tinkamumą mokytis ar dirbti – į Stojančio į mokymo įstaigą ir įdarbinamo nepilnamečio medicininę pažymą (forma Nr. 086/a), nurodytą Lietuvos Respublikos sveikatos apsaugos ministro 1999 m. lapkričio 29 d. įsakyme Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“.“
. Pakeičiu II skyrių ir jį išdėstau taip:
„ SKYRIUS


. Į profesinio mokymo mokyklas negali stoti asmenys, sergantys:
. bet kokios lokalizacijos tuberkulioze, kuria sergant išskiriamos mikobakterijos;
. ūmiomis užkrečiamosiomis ligomis (sprendžiama pacientui pasveikus).“
. Pakeičiu III skyriaus pavadinimą ir jį išdėstau taip:
„ SKYRIUS
LIGOS IR SVEIKATOS BŪKLĖS, DĖL KURIŲ RIBOJAMA TEISĖ MOKYTIS PROFESINIO MOKYMO MOKYKLOSE PAGAL ATSKIRAS PROGRAMAS“.
. Pakeičiu III skyriaus 31 punktą ir jį išdėstau taip: 

„31.	Lokomotyvo mašinistų, padėjėjų, keleivinių traukinių vagonų palydovų, stoties budėtojų, SCB ir kontaktinio tinklo elektromontuotojų, riedmenų vagonų remontininkų, automotoristų, drezinų, geležinkelio kranų mašinistų ir remontininkų	M kodas 37006	Oro temperatūra, judrus darbas, informacinių signalų priėmimas, regos, klausos analizatoriai	Vadovautis Traukinio mašinistų ir darbuotojų, atliekančių eismo saugai užtikrinti svarbias užduotis, sveikatos tikrinimo tvarkos aprašu“.


. Pakeičiu nurodytu įsakymu patvirtintą Traukinio mašinistų ir darbuotojų, kurių darbas susijęs su geležinkelių transporto eismu, sveikatos tikrinimo reikalavimų ir tvarkos aprašą (12 priedas) (toliau – Aprašas):
. Pakeičiu Aprašą ir jį išdėstau  nauja redakcija (pridedama) (Aprašo 1 ir 2 lentelės nauja redakcija nedėstomos).
. Pakeičiu 1 lentelę:
. Pakeičiu pavadinimą ir jį išdėstau taip:
„RIBOJIMAI, TAIKOMI ASMENIMS, SIEKIANTIEMS ĮSIDARBINTI AR DIRBTI TRAUKINIO MAŠINISTAIS“.
. Pakeičiu pirmąją pastraipą ir ją išdėstau taip:

„Eil. Nr.	Ligos ir sveikatos būklės, dėl kurių ribojama teisė įsidarbinti ar dirbti traukinio mašinistais	Draudžiama
		Prieš priimant į darbą	Periodiškai	(dirbant)“.


. Pakeičiu nurodytu įsakymu patvirtintą Asmenų, dirbančių darbo aplinkoje, kurioje galima profesinė rizika (kenksmingų veiksnių poveikis ir (ar) pavojingas darbas), privalomo sveikatos tikrinimo tvarkos aprašą (13 priedas):
. Pakeičiu10 punkto pirmąją pastraipą ir ją išdėstau taip:
„. Privalomus profilaktinius sveikatos tikrinimus atlieka šeimos medicinos paslaugas teikiantys gydytojai, kurie yra išklausę ne mažiau kaip 36 (trisdešimt šešių) valandų darbo medicinos kursą, kurio programa suderinta su Lietuvos Respublikos sveikatos apsaugos ministerija (šis  reikalavimas netaikomas šeimos gydytojams, baigusiems Lietuvos sveikatos mokslų universitetą 2012 m. ir vėliau, bei šeimos gydytojams, baigusiems Vilniaus universitetą 2005 m. ir vėliau), arba darbo medicinos gydytojai, įvertinę paciento sveikatos duomenis Elektroninės sveikatos paslaugų ir bendradarbiavimo infrastruktūros informacinėje sistemoje, privalomai arba prireikus konsultuodamiesi su šiame priede nurodytų kitų profesinių kvalifikacijų gydytojais ir, esant indikacijų, skirdami reikiamus tyrimus:“.
. Pripažįstu netekusiu galios 21.3 papunktį.
. Pakeičiu nurodytu įsakymu patvirtintą Profilaktinių sveikatos tikrinimų, už kuriuos moka pats darbuotojas, darbdavys ar kiti asmenys, kainų sąrašą (18 priedas) ir 2 punktą išdėstau taip:

„2.	Traukinio mašinistų ir darbuotojų, atliekančių eismo saugai užtikrinti svarbias užduotis	5,35	13,14“.





Sveikatos apsaugos ministras						Arūnas Dulkys

PATVIRTINTA

redakcija)
 priedas



 SKYRIUS


. Traukinio mašinistų ir darbuotojų, atliekančių eismo saugai užtikrinti svarbias užduotis, sveikatos tikrinimo tvarkos aprašas (toliau – Aprašas) nustato asmenų, pageidaujančių gauti traukinio mašinisto pažymėjimą ir įsidarbinti ar dirbti traukinio mašinistais, bei darbuotojų, pageidaujančių atlikti arba atliekančių eismo saugai užtikrinti svarbias užduotis, bendruosius sveikatos būklės reikalavimus, sveikatos tikrinimo (toliau – privalomas sveikatos tikrinimas) reikalavimus ir tvarką.
. Privalomo sveikatos tikrinimo tikslas – nustatyti, ar tikrinamo asmens fizinė ir psichikos sveikatos būklė atitinka Apraše nustatytus reikalavimus traukinio mašinistams ir darbuotojams, atliekantiems eismo saugai užtikrinti svarbias užduotis.
. Apraše vartojamos sąvokos atitinka Lietuvos Respublikos geležinkelių transporto eismo saugos įstatyme, Lietuvos Respublikos geležinkelių transporto kodekse, 2019 m. gegužės 16 d. Europos Komisijos įgyvendinimo reglamente (ES) 2019/773 dėl Europos Sąjungos geležinkelių sistemos traukinių eismo organizavimo ir valdymo posistemio sąveikos techninės specifikacijos, kuriuo panaikinamas Sprendimas 2012/757/ES, su paskutiniais pakeitimais, padarytais 2022 m. liepos 12 d. Komisijos įgyvendinimo reglamentu (ES) 2020/77ir kituose Lietuvos Respublikos bei Europos Sąjungos teisės aktuose, reglamentuojančiuose sveikatos priežiūrą, apibrėžtas sąvokas.

 SKYRIUS


. Asmenys, pageidaujantys gauti traukinio mašinisto pažymėjimą ir įsidarbinti ar dirbti traukinio mašinistais, bei darbuotojai, pageidaujantys atlikti eismo saugai užtikrinti svarbias užduotis, pasitikrina sveikatą prieš įsidarbindami bei vėliau dirbdami tikrinasi ją Geležinkelių transporto eismo saugos įstatymo 32 straipsnio 2 dalyje ir Reglamento (ES) 2019/773 priedo 4.7.2.2.1 skirsnyje nustatytu periodiškumu Apraše nustatyta tvarka.
. Aprašo 4 punkte nurodytų asmenų sveikatos būklė turi atitikti bendruosius sveikatos būklės reikalavimus, nurodytus Aprašo III skyriuje, įvertinus ribojimus, taikomus asmenims, siekiantiems įsidarbinti ar dirbti traukinio mašinistais, nurodytus Aprašo 1 lentelėje.
. Asmenims, pageidaujantiems gauti traukinio mašinisto pažymėjimą ir įsidarbinti traukinio mašinistais, (toliau – įsidarbinantieji traukinio mašinistai) turi būti atlikti Aprašo IV skyriuje nurodyti sveikatos patikrinimai.
. Traukinio mašinistų ir darbuotojų, atliekančių eismo saugai užtikrinti svarbias užduotis (toliau – geležinkeliečiai) periodinis privalomas sveikatos tikrinimas atliekamas vadovaujantis Aprašo V skyriuje nurodytais reikalavimais.
. Aprašo 4 punkte nurodytų asmenų privalomas sveikatos tikrinimas atliekamas asmens sveikatos priežiūros įstaigoje (toliau – ASPĮ), turinčioje licenciją teikti sveikatos priežiūros paslaugas. Prieš privalomą sveikatos tikrinimą, norintis įsidarbinti ar dirbti traukinio mašinistu asmuo, užpildo ir pasirašo Traukinio mašinisto garbės deklaraciją (sveikatos patikrinimo klausimyną), nurodytą Aprašo 2 lentelėje.
. Privalomus sveikatos tikrinimus atlieka šeimos medicinos paslaugas teikiantys gydytojai, kurie yra išklausę ne mažiau kaip 36 valandų darbo medicinos kursą, kurio programa suderinta su Lietuvos Respublikos sveikatos apsaugos ministerija (šis reikalavimas netaikomas šeimos gydytojams, baigusiems Lietuvos sveikatos mokslų universitetą 2012 m. ir vėliau, bei šeimos gydytojams, baigusiems Vilniaus universitetą 2005 m. ir vėliau), arba darbo medicinos gydytojas ir gydytojas psichiatras, privalomai arba prireikus konsultuodamiesi su Apraše nurodytų profesinių kvalifikacijų gydytojais, medicinos psichologais ir, esant indikacijų, skirdami reikiamus tyrimus. 
. Atliekant privalomą sveikatos tikrinimą psichikos sveikatą tikrina paciento pasirinktos ASPĮ, kurioje pacientas prisirašęs, aptarnaujančio psichikos sveikatos centro gydytojas psichiatras, įvertinęs medicinos psichologo atlikto psichologinio tyrimo rezultatus.
. Siekdamas įvertinti, ar tikrinamas asmuo neturi psichologinių trūkumų ar asmeninių savybių, kurios galėtų kliudyti saugiai vykdyti pareigas ir atlikti skirtas užduotis, medicinos psichologas, įgijęs universitetinį išsilavinimą ir vadovaudamasis Aprašu, gydytojui psichiatrui skyrus, atlieka asmens psichologinį tyrimą ir tyrimo rezultatus pateikia gydytojui psichiatrui.
. Atlikdami privalomą sveikatos tikrinimą, gydytojai, nurodyti Aprašo 9 punkte, įvertina Elektroninės sveikatos paslaugų ir bendradarbiavimo infrastruktūros informacinėje sistemoje (toliau – ESPBI IS) pateiktus paciento sveikatos duomenis, paskiria tyrimus, nustato jų dažnumą, vadovaudamiesi Aprašu, bei atsako už privalomo sveikatos tikrinimo kokybę.
. Privalomą sveikatos patikrinimą atliekantys gydytojai turi teisę gauti informaciją apie tikrinamojo asmens sveikatos būklę iš kitų ASPĮ, o pastarosios tokią informaciją privalo teikti Informacijos apie pacientą valstybės institucijoms ir kitoms įstaigoms teikimo tvarkos aprašo, patvirtinto Lietuvos Respublikos sveikatos apsaugos ministro 2001 m. vasario 1 d. įsakymu Nr. 65 „Dėl Informacijos apie pacientą valstybės institucijoms ir kitoms įstaigoms teikimo tvarkos aprašo patvirtinimo ir asmens sveikatos paslapties kriterijų nustatymo“, nustatyta tvarka.
. Tikrinant traukinio mašinistų ir geležinkeliečių, kurių darbo aplinkoje galima profesinė rizika, sveikatą, vadovaujamasi Asmenų, dirbančių darbo aplinkoje, kurioje galima profesinė rizika (kenksmingų veiksnių poveikis ir (ar) pavojingas darbas), privalomo sveikatos tikrinimo tvarkos aprašu, patvirtintu Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“ (toliau – Įsakymas Nr. 301).
. Privalomo sveikatos tikrinimo duomenys įrašomi paciento elektroniniame dokumente E025 „Ambulatorinio apsilankymo aprašymas“ (toliau – forma Nr. E025), nurodytame Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo priede, patvirtintame Lietuvos Respublikos sveikatos apsaugos ministro 2015 m. gegužės 26 d. įsakymu Nr. V-657 „Dėl Elektroninės sveikatos paslaugų ir bendradarbiavimo infrastruktūros informacinės sistemos naudojimo tvarkos aprašo patvirtinimo“ (toliau – Įsakymas Nr. V-657), išvada apie darbuotojo profesinį tinkamumą („dirbti gali“ „dirbti gali, bet ribotai“ (nurodant kaip), „dirbti negali“) – į Privalomo sveikatos patikrinimo medicininės pažymos formą (toliau – forma Nr. 047/a) (įsidarbinančiam) arba Asmens medicininę knygelę (sveikatos pasą) (toliau – forma Nr. 048/a) (dirbančiajam), nurodytas Lietuvos Respublikos sveikatos apsaugos ministro 1999 m. lapkričio 29 d. įsakyme Nr. 515 „Dėl sveikatos priežiūros įstaigų veiklos apskaitos ir atskaitomybės tvarkos“.
. Gydytojas, privalomo sveikatos tikrinimo metu nustatęs, kad tikrinamas asmuo dėl ribojimų, nurodytų Aprašo 1 lentelėje, arba kitų Apraše nustatytų reikalavimų negali dirbti traukinio mašinistu ar geležinkeliečiu, tikrinimo netęsia ir tikrinimo duomenis bei išvadas įrašo į formą Nr. E025, o išvadą darbdaviui – į formą Nr. 047/a arba Nr. 048/a, pasirašo ir patvirtina savo asmeniniu spaudu bei ASPĮ antspaudu.
. Asmenys, norintys atlikti privalomą sveikatos patikrinimą, ASPĮ pateikia:
. asmens tapatybę patvirtinantį dokumentą;
. formą Nr. 027/a „Medicinos išrašas/siuntimas“, patvirtintą Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“, išduotą jo ASPĮ aptarnaujančio psichikos sveikatos centro gydytojo psichiatro, įvertinusio Aprašo 11 punkte nustatyta tvarka medicinos psichologo atlikto psichologinio tyrimo rezultatus;
. darbdaviui atstovaujančio ar jo įgalioto asmens tinkamai užpildytą formą Nr. 047/a, jei privalomai sveikata tikrinama įsidarbinančiam traukinio mašinistui ar įsidarbinančiam geležinkeliečiui;
. darbdaviui atstovaujančio ar jo įgalioto asmens tinkamai užpildytą formą Nr. 048/a, jei privalomai periodiškai sveikata tikrinama asmeniui, dirbančiam traukinio mašinistu arba geležinkeliečiu. 
. Galutinę išvadą dėl asmens tinkamumo dirbti traukinio mašinistu ar geležinkeliečiu į formą Nr. E025 įrašo ir pasirašo privalomą sveikatos tikrinimą pradėjęs gydytojas, įvertinęs visų konsultavusių profesinių kvalifikacijų gydytojų išvadas ir tyrimų rezultatus.
. Išvada dėl asmens tinkamumo dirbti traukinio mašinistu ar geležinkeliečiu įrašoma į formą Nr. 047/a ar Nr. 048/a ir patvirtinama gydytojo parašu bei asmeniniu spaudu ir ASPĮ antspaudu. Traukinio mašinisto minimalus amžius nustatytas Geležinkelių transporto eismo saugos įstatymo 32 straipsnio 1 dalyje. Forma Nr. 047/a arba  Nr.048/a gali būti išduodama asmenims, ne daugiau kaip vienais metais jaunesniems nei nustatytas amžius, nuo kurio leidžiama dirbti traukinio mašinistu.
. Formoje Nr. 047/a ar Nr. 048/a įrašus turi teisę tikrinti darbdaviui atstovaujantis arba jo įgaliotas asmuo, Valstybinės darbo inspekcijos darbo inspektoriai, ASPĮ vadovai ar jų įgalioti asmenys.
. Medicininė apžiūra neblaivumui ar apsvaigimui nuo psichiką veikiančių medžiagų nustatyti atliekama vadovaujantis Lietuvos Respublikos sveikatos apsaugos ministro 2006 m. birželio 20 d. įsakymu Nr. V-505 „Dėl Medicininės apžiūros neblaivumui ar apsvaigimui nuo psichiką veikiančių medžiagų nustatyti atlikimo ir Bendros asmens būklės įvertinimo metodikų patvirtinimo“ ir Lietuvos Respublikos Vyriausybės 2006 m. gegužės 12 d. nutarimu Nr. 452 „Dėl Transporto priemones vairuojančių ir kitų asmenų neblaivumo ar apsvaigimo nustatymo taisyklių patvirtinimo ir leidžiamos etilo alkoholio koncentracijos darbo metu nustatymo“.

 SKYRIUS


. Traukinio mašinistai ir geležinkeliečiai negali turėti sveikatos sutrikimų arba vartoti vaistų ar medžiagų, kurie galėtų sukelti:
. staigų sąmonės praradimą;
. atidumo ir susikaupimo sumažėjimą;
. staigų nepajėgumą dirbti;
. pusiausvyros ar koordinacijos pablogėjimą;
. žymų judumo sumažėjimą (t. y. judumo sumažėjimą, trukdantį įlipti į traukinį ir (ar) vykdyti savo funkcijas).
. Traukinio mašinistams ir geležinkeliečiams taikomi šie regėjimo reikalavimai:
. regėjimo į tolį aštrumas su korekcija ar be jos:
. traukinio mašinistui – 1,0; blogiau matančios akies – mažiausiai 0,5;
. geležinkeliečiui – 0,8 (dešinė akis + kairė akis – tiriama atskirai); mažiausias blogiau matančios akies regėjimo aštrumas 0,3;
. korekciniams lęšiams taikomi maksimumai: +5 (toliaregystė) / -8 (trumparegystė); išimtis galima daryti ypatingais atvejais, gavus gydytojo oftalmologo išvadą, šiuo atveju sprendimą priima gydytojas oftalmologas;
. regėjimas trumpu ir vidutiniu atstumu: pakankamas, su korekcija ar be jos;
. leidžiama naudoti:
. traukinio mašinistui – kontaktinius lęšius ar akinius, jei regėjimą periodiškai tikrina gydytojas oftalmologas;
. geležinkeliečiui – kontaktinius lęšius ar akinius;
. normalus spalvų jutimas: naudojamas pripažintas testas, pvz., Išiharos testas, ir prireikus kitas pripažintas testas;
. regos laukas: visas (regos horizontalus laukas turėtų būti ne mažesnis kaip 120 laipsnių, regos lauko plotis – ne mažesnis kaip 50 laipsnių į kairę ir į dešinę ir 20 laipsnių į viršų ir žemyn; centriniame 20 laipsnių regėjimo spindulyje neturėtų būti jokių regėjimo defektų bei anomalijų galinčių turėti įtakos darbui);
. regėjimas abiem akimis:
. traukinio mašinistui – efektyvus;
. geležinkeliečiui – yra;
. abiakis matymas (binokulinis):
. traukinio mašinistui – yra (efektyvus);
. geležinkeliečiui – yra;
. traukinio mašinistui – spalvų signalų atpažinimas: testas grindžiamas atskirų spalvų atpažinimu, o ne reliatyviais skirtumais;
. kontrastų jutimas traukinio mašinistui ir geležinkeliečiui – geras;
. progresuojančios akių ligos – nėra;
. lęšių implantai, atliktos keratotomijos ir keratektomijos operacijos leistinos tik tuo atveju, jei kasmet arba gydytojo oftalmologo nustatytu periodiškumu konsultuojama, tikrinamas operacijų poveikis akims;
. traukinio mašinistui – atsparumas akinimui;
. traukinio mašinistui – draudžiama naudoti spalvotus kontaktinius lęšius ir fotochrominius lęšius, leidžiama naudoti lęšius su UV filtru.
. Turi būti laikomasi šių traukinio mašinistų ir geležinkeliečių klausai ir kalbėjimui taikomų reikalavimų:
. traukinio mašinistui ir geležinkeliečiui: pakankama, audiograma patvirtinta klausa, t. y. pakankama klausa kalbėtis telefonu ir gebėjimas išgirsti pavojaus signalus bei radijo pranešimus. Orientacinės reikšmės yra šios:
. klausos sutrikimo laipsnis neturi viršyti 40 dB, esant 500 ir 1 000 Hz dažniui;
. tos ausies, kurioje oro laidumas garsui yra blogesnis, klausos sutrikimo laipsnis neturi viršyti 45 dB, esant 2 000 Hz dažniui;
. traukinio mašinistui: neturi būti jokių vestibulinės sistemos anomalijų;
. traukinio mašinistui: neleistini jokie lėtiniai kalbos sutrikimai (dėl būtinybės garsiai ir aiškiai perduoti pranešimus);
. traukinio mašinistui: ypatingais atvejais (jeigu nėra triukšmo ir vibracijos kenksmingų rizikos veiksnių poveikio) leidžiama naudoti klausos aparatus.
. Minimalūs traukinio mašinistų ir geležinkeliečių psichologinio tinkamumo reikalavimai:
. normalus arba greitas reakcijos laikas;
. adekvatus regimųjų ir girdimųjų stimulų suvokimas;
. normalus vidutinis kalbos tempas, aiškus žodžių tarimas, pakankamas instrukcijų suvokimas;
. gebėjimas sutelkti ir išlaikyti dėmesį, ryškių dėmesio išsekimo požymių nebuvimas;
. informacijos įsiminimo ir išlaikymo atmintyje sutrikimų nebuvimas.
. Nustačius nėštumo patologiją ar kitų nėštumą komplikuojančių veiksnių, teikiama rekomendacija perkelti traukinio mašinistę į kitas pareigas, kuriose yra saugesnės darbo  sąlygos. Traukinio mašinistėms turi būti taikomos Lietuvos Respublikos 2017 m. birželio 21 d. nutarimo Nr. 469 „Dėl Nėščių, neseniai pagimdžiusių, krūtimi maitinančių darbuotojų darbo sąlygų aprašo patvirtinimo“ nuostatos.

 SKYRIUS


. Įsidarbinančiajam traukinio mašinistui ir įsidarbinančiajam geležinkeliečiui turi būti atliekamas bendras sveikatos patikrinimas (t. y. profilaktinis sveikatos tikrinimas, atliekamas vadovaujantis Neinfekcinių ligų profilaktikos ir kontrolės tvarka, patvirtinta Įsakymu Nr. 301). Antropomorfiniai darbuotojų matmenys turi būti tinkami saugiai naudoti geležinkelių riedmenis. Neturi būti reikalaujama arba leidžiama, kad traukinio mašinistas valdytų tam tikrų tipų geležinkelių riedmenis, jeigu dėl jo ūgio, svorio arba kitų fizinių ypatybių tai būtų nesaugu.
. Įsidarbinančiajam traukinio mašinistui turi būti atliekamas sensorinių funkcijų patikrinimas:
. regėjimo (tikrina gydytojas oftalmologas):
. regėjimo aštrumo;
. regėjimo lauko (akipločio);
. regėjimo prieblandoje (adaptacijos tamsai);
. akispūdžio matavimas (asmenims nuo 40 m.);
. kontrastų jutimo;
. spalvų jutimo:
. spalvinio jutimo (įgyjant traukinio mašinisto pažymėjimą);
. spalvų signalo atpažinimo;
. atsparumo akinimui;
. klausos (tikrina gydytojas otorinolaringologas):
. klausos aštrumo, šnabždesiu abipus;
. audiograma;
. vestibulinės funkcijos įvertinimas (tikrina gydytojas otorinolaringologas):
. tikrinamas spontaninis nistagmas;
. atliekami koordinaciniai mėginiai (Rombergo poza, piršto–nosies mėginys ir kt.);
. videonistagmometrija atliekama esant bent vienam patologiniam simptomui, nustatytam atlikus 28.3.1 ir 28.3.2 papunkčiuose nurodytus tyrimus.
. Įsidarbinančiajam traukinio mašinistui turi būti atliekami laboratoriniai tyrimai:
. kraujo tyrimas hematologiniu analizatoriumi;
. kraujo tyrimas dėl cukrinio diabeto (gliukozės kiekio kraujyje nustatymas, esant indikacijų), kiek tai būtina siekiant įvertinti fizinę kandidato būklę;
. bendras šlapimo tyrimas analizatoriumi, įskaitant gliukozės nustatymą (esant indikacijų).
. Įsidarbinančiajam traukinio mašinistui turi būti atliekama elektrokardiograma (toliau – EKG) esant ramybės būsenos.
. Patikrinimai dėl psichotropinių medžiagų, pavyzdžiui, neteisėtų narkotinių medžiagų ar psichotropinių medikamentų vartojimo, piktnaudžiavimo alkoholiu, atliekami, jei dėl to kyla abejonių dėl tinkamumo darbui.
. Psichikos sveikatos įvertinimą atlieka gydytojas psichiatras, įvertinęs medicinos psichologo atliktus tyrimus:
. kognityvines funkcijas:
. reakcijos greitį;
. regimųjų ir girdimųjų stimulų suvokimą;
. kalbos funkcijas (automatinė kalba, kalbos nuoseklumas, šnekamosios kalbos suvokimas, komunikabilumas);
. dėmesį;
. atmintį;
. mąstymo tyrimą (gydytojui psichiatrui skyrus);
. asmenybės ir emocijų tyrimą (gydytojui psichiatrui skyrus);
. narkotinių medžiagų naudojimo tyrimus (jei yra klinikinių indikacijų).
. Atliekamas neurologo įvertinimas:
. jutimų, motorikos ir koordinacijos įvertinimas;
. kalbos funkcijų įvertinimas (afazija, dizartrija).
. Esant indikacijų, įvertinama krūtinės ląstos rentgenograma.

. Traukinio mašinistams ir geležinkeliečiams sveikata turi būti tikrinama:
. traukinio mašinistams – Geležinkelių transporto eismo saugos įstatymo 32 straipsnio 2 dalyje nustatytu periodiškumu;
. geležinkeliečiams – Reglamento (ES) 2019/773 priedo 4.7.2.2.1 skirsnyje nustatytu periodiškumu;
. gydytojas sveikatos patikrinimus gali skirti dažniau, jei to reikia dėl traukinio mašinisto ar geležinkeliečio sveikatos: jis gali nuspręsti, kad traukinio mašinisto ar geležinkeliečio, turinčio galiojančią išvadą dėl tinkamumo dirbti (forma Nr. 048/a), sveikata turi būti neeilinį kartą patikrinta grįžtant į darbą po ilgo nedarbingumo periodo, jeigu jo nedarbingumas tęsiasi ilgiau kaip 30 dienų, atsižvelgiant į jo nedarbingumo priežastį, ar kitais atvejais;
. sveikatos patikrinimas turi būti atliktas, jei yra pagrindas abejoti, kad pažymėjimo ar sertifikato turėtojo sveikatos būklė nebeatitinka bendrųjų sveikatos būklės reikalavimų, nurodytų Aprašo III skyriuje;
. darbdaviui atstovaujantis ar jo įgaliotas asmuo turi teisę, nurodęs priežastį, siųsti darbuotojus neeilinio privalomo sveikatos tikrinimo:
. po kiekvieno nelaimingo atsitikimo darbe, ypač po geležinkelių transporto katastrofos, geležinkelių transporto eismo įvykio ar rikto, kurių priežastis – žmogaus padaryta klaida;
. po nebuvimo darbe dėl nelaimingo atsitikimo, per kurį nukentėjo asmenys;
. jeigu darbdaviui atstovaujantis ar jo įgaliotas asmuo turėjo nušalinti traukinio mašinistą nuo pareigų, kai dėl jo veikos iškilo grėsmė eismo saugai;
. dėl tokio tikrinimo turi teisę kreiptis ir pats darbuotojas – jei mano, kad jo sveikatos būklė gali būti netinkama dirbti šį darbą, jis tuojau pat praneša apie tai darbdaviui atstovaujančiam ar jo įgaliotam asmeniui.
. Jei traukinio mašinistas ar geležinkelietis atitinka visus sveikatos patikrinimo prieš priimant į darbą kriterijus, periodiniai patikrinimai privalo apimti bent:
. bendrą sveikatos patikrinimą vadovaujantis Aprašo 27 punktu;
. sensorinių funkcijų patikrinimą (regėjimas, klausa, spalvų jutimas);
. kraujo tyrimą hematologiniu analizatoriumi;
. gliukozės kiekio kraujyje tyrimą;
. bendrą šlapimo tyrimą analizatoriumi (įskaitant tyrimą dėl cukrinio diabeto), kiek tai būtina siekiant įvertinti fizinę asmens būklę;
. narkotinių medžiagų naudojimo tyrimus, jei yra klinikinių indikacijų;
. vyresniems nei 40 metų traukinio mašinistams – EKG, esant ramybės būsenos.

. ASPĮ atlikus privalomą sveikatos patikrinimą, forma Nr. 047/a ar F Nr. 048/a atiduodama pacientui, kuris pats ją pateikia darbdaviui atstovaujančiam ar jo įgaliotam asmeniui. 
. Jeigu ASPĮ, atliekančioje privalomą sveikatos patikrinimą, iš darbdaviui atstovaujančio ar jo įgalioto asmens buvo gauta elektroninė forma Nr. 047/a ar forma Nr. 048/a, atlikus Aprašo 4 punkte nurodytų asmenų sveikatos tikrinimą, ESPBI IS užpildoma elektroninės statistinės apskaitos forma „Privalomo sveikatos patikrinimo medicininė pažyma“ (toliau – forma Nr. E047) arba elektroninės statistinės apskaitos forma „Asmens medicininė knygelė (sveikatos pasas) (toliau – forma Nr. E048), nurodytos Įsakyme Nr. V-657. Esant ESPBI IS arba ASPĮ vidinių informacinės sistemos veikimo sutrikimų, forma Nr. E047 arba forma Nr. E048 užpildoma atkūrus sistemos / sistemų veiklą. Užpildytą formą Nr. E047 arba formą Nr. E048 darbdaviui atstovaujantis ar jo įgaliotas asmuo gauna tiesiogiai elektroninėmis priemonėmis. Pacientui pageidaujant, ASPĮ nustatyta tvarka išduodama atspausdinta formos Nr. E047 arba formos Nr. E048 kopija.
. Sudėtingais ir ginčytinais atvejais apie tinkamumą dirbti traukinio mašinistu ar geležinkeliečiu sprendžia ASPĮ gydytojų konsultacinė komisija (toliau – GKK).
. Kai kyla klausimų dėl individualaus tinkamumo dirbti dėl psichikos sveikatos būklės, sprendžia psichikos sveikatos priežiūros įstaigos GKK, sudaryta iš gydytojų psichiatrų. Į šią komisiją gali būti įtraukti ir kiti psichikos sveikatos priežiūros specialistai.
. Pacientas, nesutinkantis su privalomo sveikatos patikrinimo išvadomis, gali jas apskųsti Lietuvos Respublikos pacientų teisių ir žalos sveikatai atlyginimo įstatymo nustatyta tvarka.

